Kokkolan Heinolaan vaelsi torstaina heti aamusta tuhansia ihmisiä. Vajaan tuhannen auton parkkipaikka täyttyi nopeasti. Ruuhkan vuoksi poliisi saapui ohjaamaan liikennettä. Ihmisiä kiinnostivat uusi marketalue sekä liikkeiden tarjoustuotteet. Iltapäivään mennessä marketissa oli käynyt yli 4 000 asiakasta. He ovat napostelleet runsaat 3 100 leivosta ja särpineet 300 litraa kahvia.

Ihmisten ostoskärryt täyttyivät varsinkin tarjousvessapaperista sekä taulutelevisioista. Tarjoustelevisiot loppuivat aamupäivän aikana kesken. Ilmaiseksi jaettavat muoviämpärit aiheuttivat Tokmannissa melkoisen ryntäyksen.

Täysiä ostoskärryjä työntävä pariskunta oli ostosreissuunsa varsin tyytyväinen. Heidän kärryihinsä oli kertynyt vessapaperia ja tarjoustuotteita. Ruuhkaa osattiin odottaa.

-Uutuuden viehätys sai tulemaan avajaisiin ja tarjoukset, kertoi herra.

- Jos ei olisi ollut vapaapäivää, ei olisi lähdetty tulemaan, totesi pariskunnan rouva.

Kaksi rouvaa oli lähtenyt katsomaan uutta kauppaa. He arvasivat etukäteen, että ruuhkaa syntyy. Auto jätettiin hyvissä ajoin ennen avajaisia parkkipaikalle, johon silloin vielä mahtui hyvin. Myöhemmin 800 auton tontti olikin täynnä.

Mielenkiinnosta lähdettiin uutta kauppaa katsomaan.

- Mielenkiinnosta lähdettiin uutta kauppaa katsomaan.

- Kärryihin löytyi ylläripussit, ämpärit, matkalaukku, farkkuja, ruokaa....

Ylläripussin sisältö aiotaan tarkastaa sitten vasta kotona.

- Niin ja juotiinhan me kaffit tuolla. Ja tuttuja on näkynyt paljon.

Televisio ja matkalaukku...

Pirjo Åbacka lähti avajaisiin uteliaisuudesta. Marketista oli pöhisty jo pitkään etukäteen, joten se piti nähdä. Hänen mielestään ruuhkasta huolimatta ihmiset käyttäytyivät avajaisissa rauhallisesti. Tarjoustuotteista ei taisteltu.

Sain sekä ämpärin, että yllätyspussin eli kaikki on ok.

- Minulla on tässä edullinen televisio ja pieni matkalaukku. Sain sekä ämpärin, että yllätyspussin eli kaikki on ok, naurahtaa hän.

Åbackan mielestä on hyvä, että marketalue on keskustan ulkopuolella, joten toiselta paikkakunnalta tuleva välttää Kokkolan keskustan kokonaan.

Alueelle putkitarvikkeita ostamaan saapunut Kari Lindberg meni hetken mielijohteesta avajaisruuhkaan.

- Tämä ei eroa millään tavalla maan muista vastaavista kaupoista. Tämä on monopoliketjun putiikki, joka määrää hintoja, toteaa Pietarsaaresta saapunut mies. Jos kritisoitavaa löytyy itse marketfilosofiasta, ostospaikan sijainti saa häneltä kiitosta.

- Tämä on erittäin hyvä paikka. Kokkolassa yleensäkin samalle alueelle on rakennettu saman alan liikkeitä. Ei parempaa paikkaa voi olla. Ei tämä Heinolan alue tapa keskustan liikkeitä, koska paikkakunnan väestöpohja on vahva ja toisilta paikkakunnilta tullaan tänne ostoksille isoihin marketteihin ja sitten käydään vielä keskustan liikkeissä.

Kari Lindberg on sitä mieltä, että Pietarsaaresta tulevat Kokkolaan ostoksille juuri suomenkieliset.

- Monella suomenkielisellä on negatiivinen kuva oman paikkakunnan liikkeistä, koska heitä monessa paikassa katsotaan pitkin nenänvartta. Jos kauppias potuttaa, ostetaan muualta, kommentoi pietarsaarelaisasiakas.

Sen sijaan liikenne aiheutti avajaispäivänä ongelmaa Kari Linbergille ja monelle muulle.

- Kyllä auton jonnekin sai. Kaikki eläkeläiset ovat täällä hamstraamassa vihreitä muoviämpäreitä. Ei oikein tahtonut mahtua minnekään, naurahtaa Lindberg.

Kaikki eläkeläiset ovat täällä hamstraamassa vihreitä muoviämpäreitä.

Tyhjeneekö keskusta?

Esa Vartiainen ja Maija Seppälä Kokkolasta tulivat paikalle uteliaisuudesta. Myös tarjoukset kiinnostivat. Pariskunta liikkuu autolla, joten kaupan sijainti keskustan ulkopuolella ei haittaa heitä. Sen sijaan heillä on huoli muiden ikäihmisten puolesta, jotka eivät ilman autoa pääse kauaksi.

- Suuri tämä on, liian suuri, hymähtää Maija Seppälä.

Suuri tämä on, liian suuri.

- Kyllä saisi keskustaankin jäädä pikku kauppoja, miettii Esa Vartiainen.

Elsi Hirvi Kälviältä mietti, että uudesta kaupasta ei ainakaan heti oikein löydä mitään.

- Ei oikein tiedä, mistä löytää mitäkin.

Kälviäläisrouva on sitä mieltä, että kaupan sijoittuminen keskustan ulkopuolelle ei haittaa. Hän itse pääsee ostoksille aiempaa helpommin.

Kokkolalla on vetovoimaa

Tavaratalojohtaja Tapio Rintamäki oli heti aamulla tyytyväinen avajaispäivään. Tavoitteet ja odotukset olivat etukäteen kovat myynnin suhteen.

- Kokkolan vetovoima kokonaisuutena on erinomainen ja se on kasvanut viime vuosina. Kulkeminen keskustaan ja keskustasta tänne sujuu, kun myös kevyen liikenteen väylät ovat hyvät.

Rintamäki uskoo, että uudelle Citymarket-kompleksille, uudistuvalle Prismalle ja aiemmin päivitetylle Minimanille riittää asiakkaita.

- Uskon näin. Näen sen hienona, että kaikki uudistavat myymälöitään. Kun kaupankäynnin kokonaisuus on kunnossa, sillä on suuri vaikutus. On hyvä keskusta ja kasvanut Heinola. Olimme alun perin veturina tulossa tänne ja nyt kun veturi on täällä, tilanne on hyvä.

- Kova usko meillä on tähän kauppapaikkaan. En näe isoja uhkakuvia, enkä pieniäkään, kommentoi tavaratalojohtaja luottavaisena.

Mikä on Kokkolan vetovoiman salaisuus?

Kova usko meillä on tähän kauppapaikkaan.

- Täällä on kehitetty keskustaa ja kaupat ovat uudistuneet. Minä näen sen yhteisenä vetovoimana. Kilpailu on tietysti aina kovaa. Se pitää kaikki varpaisillaan ja terävänä. Kokkolalaiset ovat tottuneet niin sanotusti tinkimään eli tarjousmainonta on tärkeää. Kukin kehittää omaa yksikköään kilpailukykyiseksi.

Kauppias Antti Ahonen kommentoi heti ovien avauduttua, että kaupan pystyttäminen oli iso rutistus, kun samaan aikaan piti pyörittää myös vanhaa liikettä.

- Ilman sitoutunutta henkilökuntaa ei olisi onnistunut, toteaa Ahonen.

Tyytyväisyyteen oli kuitenkin syytä, sillä avajaiset näyttivät kiinnostavan yleisöä.

- Kun kaikki asiakaspalvelu sujuu, olen tyytyväinen. Myynti lasketaan sitten avajaispäivän päätteeksi.